
הצפות מים עלולות לגרום לנזקים רבים וכבדים.
סיטואציה בה אתה חוזר הביתה ומגלה שהוא הוצף במים, היא חוויה מאוד לא נעימה אם ננקוט לשון המעטה.

עם מעט תשומת לב, ניתן למנוע מקרים כאלה.

מה הם הגורמים להצפות מים וכיצד לטפל בהם.
יש מספר מקומות בבית ובעסק שבהם יכולה להתרחש הנזילה. מומלץ ורצוי להתייעץ בבעל מקצוע  לביצוע הבדיקות והתיקונים.
צינורות מילוי המים בניאגרות של השירותים.
1. בניאגרות: בדוק אם המחבר של צינור מילוי המים אינו סדוק.
2. בצינור מילוי העשוי ממתכת, וודא שאין עליו חלודה או בליטות חדות שעלולות לקרוע את הצינור הפנימי.
ברזי ניל (ברזי המים שנמצאים מתחת לכיור).
1. בדוק שלמות מעת לעת וודא שידית פתיחת המים תקינה.
מיני-בר ומכונות קפה.
1. מומלץ להתקין מקטין לחץ בכניסת המים למתקן.
2. יש להשתמש במחברים איכותיים ולוודא שצינור המים מחובר היטב למחבר.
3. צינור מילוי המים צריך להיות בקוטר המתאים למחבר ולא ישן.
דודי שמש ומים חמים.

1. לדוד שמש יש אורך חיים מסוים. דוד ישן מתחיל לנזול ואם הוא לא מוחלף בזמן, הנזילה עלולה להפוך לפיצוץ על כל המשתמע מכך.
2. בדוק תקינות פורק הלחץ ובמידת הצורך החלף אותו.
אמצעי הגנה ומניעה
קיימים מספר אמצעים להגנת הבית והעסק מהצפות מים.

אמצעי התראה -  מבוססים בעיקר על  חיישני מים. חיישנים אלה מותקנים במקומות בהם יש חשש להצפה כמו: מתחת לכיור, חדרי אמבטיה, מרתפים ועוד. 

קיימים חיישני מים פשוטים המפעילים סירנה חזקה ברגע שהם באים במגע עם מים. ברובם הם פועלים על סוללות וחסרונם הגדול הוא שאם הסירנה פועלת בזמן שאין איש בבית, הסוללה תתרוקן ולא תדעו על כך.

ישנם חיישני הצפה המחוברים לבקר מקומי ופועלים באמצעות מקור מתח חיצוני מה שמבטיח שאם תופעל האזעקה, היא לא תפסק אלא אם יש הפסקת חשמל. לחלק מבקרי הצפה יש גיבוי סוללה.

לחלק מחיישני ההצפה יש חיווי למערכת חיצונית וניתן לחבר אותם לחייגן שישלח התראה לכמה מספרי טלפון שלך.

חיישנים אלה ניתנים לחיבור למערכת אזעקה קיימת ובכך לקבל חיווי להתראה לטלפון שלך או למוקד במידה ואתה מחובר אליו.

ניתן לחבר חלק מחיישני ההצפה לבקר מיוחד שידאג לסגור את ברז המים הראשי מייד עם גילוי הנזילה. (בנוסף לחיווי למערכת חיצונית).

אמצעים למניעת הצפות מים- מערכת אנטיליק שהיא  פטנט רשום ישראלי, מבוססת על העיקרון של ניתוק המים מהבית או העסק כאשר אין שימוש במים. שיטה זו מבטיחה שגם אם יש נזילת מים, היא נפסקת מאחר והברז הראשי סגור ואין אספקת מים למבנה.
